**BEVEZETŐ**

Szakdolgozatom az Általános Informatika Tanszék és minden szakdolgozatát készítő hallgató számára készült. Kutatásom során nem találtam olyan megfelelő rendszert, ami ezt az állandóan fellépő igényt ki tudná elégíteni. Jelenleg nincs olyan komplex megoldás ami a szakdolgozatok nyilvántartására, ellenőrzésére és legfőképp menedzselésére alkalmas lenne teljes egészében.

Számomra is nehézséget okozott, hogy a szakdolgozatomat megfelelő rendszer támogatása nélkül készítsem el. Sokszor éreztem ennek hiányát és tapasztalataim szerint egy ilyen egybefogó eszköz nagy segítséget nyújt. A webes nyilvántartó rendszer mindazok számára használható, akik szakdolgozatukat készítik és egy egységesített rendszerben szeretnék tárolni, illetve menedzselni azt a konzulens, témavezető segítségével. Szintén hasznos a témavezetők számára, akik nyomon tudják követni a szakdolgozat készítését. A menedzselő rendszer sok olyan funkciót tartalmaz, amivel kis lépésekben, célokat kitűzve haladhat a hallgató előre, mindezt ellenőrzés alatt. Egy ilyen rendszernél fontos, hogy online elérhető legyen bárhonnan és bármikor. További fontos szempont, hogy az azt használók egy könnyen átlátható és könnyen kezelhető felülettel találkozzanak. A biztonsági kérdés sem utolsó szempont. Remélem, hogy a felhasználóknak nagy segítséget nyújt ez az eszköz.

**Nyilvántartó rendszerekről általánosságban és a lehetőségek**

**Offline:**

Irattárak, könyvtárak, irodák. Az offline irattárolás már nagyon régóta működik. De számos probléma felmerült vele szemben az idő során. Ilyen problémák lehetnek az adatok sérülékenysége, elvesztése. Továbbá nehézségek adódnak az adatok módosításnál azok előkeresésénél. Tárolási költségek és helyigény is merülhet fel akár ennek véges kapacitásával. A teljesség szerint érdemes számításba venni ezt a lehetőséget is, illetve biztonsági szempontból lehetnek egymás kiegészítői az online megoldásokkal.

A képen könyvtár, polc, szoba, könyv látható

Automatikusan generált leírás

**Online:**

A számítógépek megjelenésével az információtárolás is radikálisan megváltozott.  
Rengetek pozitív hatása van ennek a módszernek. Ilyenek csak néhányat kiemelve a dokumentumok tárolásához szükséges minimális helyigény, a rendkívül gyors és egyszerű keresés, illetve a módosíthatósági szempont. Fejlettebb nyilvántartói rendszerek csak a későbbiekben jelentek meg a számítógépek fejlődésével.  
Néhány online lehetőséget kiemelve:

Dokumentum tárolók:

* Google Drive
* Box
* Dropbox

Sokszor egyszerű és megfelelő megoldás lehet dokumentumok tárolására, és akár szerkeszthetőségére is. Kiválóan lehet rá feltölteni és letölteni dokumentumokat, fájlokat melyeket beépített szerkesztőjén keresztül módosíthatunk is. Ezeket meg is oszthatjuk másokkal, akik így szintén hozzáférnek és szintén akár szerkeszthetik is.  
Kezelni tudja a táblázatokat, prezentációkat és egyéb más típusú dokumentumokat is.

Projekt menedzselők:

* Wrike
* Trello

Projektek és a csapatmunka folyamán fontos a feladatok és határidők meghatározása, azok ellenőrzése, megjegyzések hozzáfűzése, dokumentumok csatolása.

Ezekből a funkciókból a munkámban mindazt próbáltam hasznosítani és megvalósítani, amik szükségesek egy szakdolgozat menedzseléshez, illetve próbáltam mellőzni azokat melyek csak bonyolítják a rendszert és szükségtelenek.

**Használt technológiák**

Szakdolgozatom elkészítéséhez különböző technológiákat használtam. Különböző technológiák alatt a következőket értem:

* **Java:** programnyelv
* **Spring Boot:** keretrendszer
* **Tomcat:** webserver
* **Maven:** csomagkezelő
* **MySQL:** adatbáziskezelő rendszer