**Keretrendszerek**

A projektemben különböző technológiákat használtam, ezek sokszor egymásra épülnek és sokszor elengedhetetlenek a megfelelő működés érdekében. Sok olyan technológia is van melyek nem láthatók közvetlenül a fejlett keretrendszerek miatt.

A keretrendszerek egyik legfontosabb haszna az, hogy olyan megoldásokat biztosítson a programozó/fejlesztő számára, amivel minél több időt tud tisztán, az adott feladat produktív, tényleges részével foglalkozni. Talán a legfontosabb tulajdonsága, hogy a fejlesztők által legtöbbet használt programrészek már előre megírt és előkészített formában egyszerűen elérhetőek.

Ezek a programrészek, mindig a legjobb megoldásra törekednek és fejlesztik őket így bátran és könnyedén használhatók a fejlesztők által. Azaz, a programozó számára kevesebbet kell foglalkozni például a konfigurációs beállításokkal az egyes komponensekhez mert azok a keretrendszer által már biztosítottak. Esetleg csak néhány egyszerű módosítást végezve kapnak olyan funkciókat melyek egyébként nagyon sok fejlesztési időt igényelnének, ha a programozónak azt teljesen az elejétől kellene elvégeznie.